Source: https://www.riigiteataja.ee/akt/12776175?tegevus=salvesta-link
Timestamp: 2019-11-12 12:30:33+00:00
Document Index: 1550784

Matched Legal Cases: ['§ 1', '§ 12', '§ 121', '§ 14', '§ 15', '§ 15', '§ 13', '§ 13', '§ 24', '§ 12', '§ 312', '§ 473', '§ 26', '§ 1', '§ 1']

Töötervishoiu ja tööohutuse seaduse muutmise seadus – Riigi Teataja
Vastu võetud 20.12.2006
Vabariigi Presidendi 9. jaanuari 2007. a otsusega nr 72
§ 1. Töötervishoiu ja tööohutuse seaduses (RT I 1999, 60, 616; 2005, 39, 308) tehakse järgmised muudatused:
« 4) füüsilisest isikust ettevõtja tööle käesoleva seaduse § 12 lõigetes 7 ja 8 sätestatud ulatuses.»;
« (4) Käesolevas seaduses ettenähtud haldusmenetlusele kohaldatakse haldusmenetluse seadust, arvestades käesolevast seadusest tulenevaid erisusi.»;
3) paragrahvi 4 täiendatakse lõigetega 41–45 järgmises sõnastuses:
« (41) Töökoht ja töövahendid peavad olema tehniliselt heas seisukorras ja korrapäraselt hooldatud. Ohtude vältimiseks ettenähtud kaitsevahendid ja ohutusseadised peavad olema korrapäraselt hooldatud ja kontrollitud. Kõik leitud puudused, mis võivad mõjutada töötajate ohutust ja tervist, tuleb kõrvaldada võimalikult kiiresti.
(45) Töökohale esitatavad töötervishoiu ja tööohutuse nõuded kehtestab Vabariigi Valitsus.»;
« (1) Töövahend on masin, seade, paigaldis, transpordivahend, tööriist või muu tööks kasutatav vahend. Töövahendi kasutamine – sellega töötamine, selle käivitamine, seiskamine, transport, teisaldamine, paigaldamine, parandamine, seadistamine, hooldus ja puhastamine – ei tohi ohustada töövahendi kasutaja ega teiste isikute tervist ning töö- ja elukeskkonda.»;
5) paragrahvi 6 täiendatakse lõigetega 4–6 järgmises sõnastuses:
« (4) Töökoha sisekliima – õhutemperatuur ja -niiskus ning õhu liikumise kiirus – peab olema tööülesande täitmiseks sobiv, tagada tuleb töökohtade varustatus värske õhuga. Sobiva sisekliima määramisel tuleb arvestada töötajate arvu ruumis, töötajate vaimset ja füüsilist koormust, tööruumi suurust, kasutatavate töövahendite spetsiifikat ning tehnoloogilise protsessi laadi.
(6) Töötervishoiu ja tööohutuse nõuded füüsikalistest ohuteguritest mõjutatud töökeskkonnale kehtestab Vabariigi Valitsus.»;
« (1) Bioloogilised ohutegurid on mikroorganismid (bakterid, viirused, seened jm), sealhulgas geneetiliselt muundatud mikroorganismid, rakukultuurid ja inimese endoparasiidid ning muud bioloogiliselt aktiivsed ained, mis võivad põhjustada nakkushaigust, allergiat või mürgistust.»;
« (31) Suure füüsilise või vaimse töökoormuse, pikaajalises sundasendis töötamise või monotoonse töö puhul peab tööandja võimaldama tööpäeva või töövahetuse jooksul töötajale tööaja hulka arvatavad vaheajad.»;
8) paragrahvi 10 pealkirjas lisatakse sõna «naistöötajad» ette sõnad «rasedad ja rinnaga toitvad»;
9) paragrahvi 10 lõikes 3 asendatakse sõna «invaliidistunud» sõnaga «töövõime osaliselt kaotanud»;
10) paragrahvi 10 lõige 4 muudetakse ja sõnastatakse järgmiselt:
« (4) Puudega töötaja töö, töövahendid ja töökoht tuleb kohandada tema kehalistele ja vaimsetele võimetele. Kohandamine seisneb tööandja ehitise, tööruumi, töökoha või töövahendi puudega isikule ligipääsetavaks ja kasutatavaks muutmises. See nõue kehtib ka üldkasutatavate liikumisteede ja olmeruumide kohta, mida puudega töötajad kasutavad.»;
11) paragrahvi 11 lõiked 3 ja 4 muudetakse ja sõnastatakse järgmiselt:
« (3) Tööriietust kandvatele töötajatele on vaja ette näha riietusruumid ning töötajatele, kes töötavad välitöödel, ka soojak ja riiete kuivatusruum.
(4) Töö laadist olenevalt peab töötajatel olema võimalus kasutada puhkeruumi, kui see on vajalik töötajate tervise ja ohutuse tagamiseks. Puhkeruum peab olema küllaldase suurusega ning sisustatud laudade ja seljatoega istmetega. Puhkeruumis ei tohi suitsetada.»;
12) paragrahvi 11 täiendatakse lõigetega 5–8 järgmises sõnastuses:
« (5) Töö laadist olenevalt peab töötajal olema võimalik kasutada pesemisruumi, mis on varustatud valamute või duššidega ning sooja ja külma veega.
(8) Töötajatele peab olema tagatud nõuetele vastav kvaliteetne joogivesi koos ühekordsete või pestavate jooginõudega.»;
13) paragrahvi 12 lõiked 3–6 muudetakse ja sõnastatakse järgmiselt:
« (3) Kui töökohal töötavad samal ajal vähemalt kahe tööandja töötajad ja üks tööandja korraldab töid, vastutab see tööandja töötervishoiu- ja tööohutusalase ühistegevuse eest.
(6) Tööandja teavitab oma ettevõtte tegevusega seotud ohtudest ja nendest hoidumise abinõudest teist tööandjat, kelle töötajad täidavad tööülesandeid tema ettevõttes ning kes omakorda peab teavitama oma töötajaid enne tööülesannete täitmisele asumist sellel töökohal esinevatest ohtudest ja juhendama, kuidas neist hoiduda. Samuti tuleb teatavaks teha päästetööde ja esmaabi andmisega seotud abinõud ning nende eest vastutavad töötajad.»;
14) paragrahvi 12 täiendatakse lõikega 31 järgmises sõnastuses:
« (31) Kui töökohal töötavad samal ajal vähemalt kahe tööandja töötajad ja puudub tööandja, kes korraldab töid, sõlmivad tööandjad kirjaliku kokkuleppe töötervishoiu- ja tööohutusalase ühistegevuse ning tööandjate vastutuse kohta. Kui kokkulepet ei ole sõlmitud, vastutavad tööandjad kahju tekkimise korral solidaarselt.»;
15) paragrahvi 12 täiendatakse lõigetega 7 ja 8 järgmises sõnastuses:
« (7) Füüsilisest isikust ettevõtja tagab igas tööolukorras temale kuuluvate töövahendite, isikukaitsevahendite ja muude seadmete korrasoleku ja nõuetekohase kasutamise.
(8) Kui füüsilisest isikust ettevõtja töötab töökohal samal ajal koos ühe või mitme tööandja töötajatega, peab ta teavitama töid korraldavat tööandjat või tema puudumisel teisi tööandjaid oma tegevusega seotud ohtudest ja tagama, et tema tegevus ei ohusta teisi töötajaid. Töid korraldav tööandja või tema puudumisel teised tööandjad peavad füüsilisest isikust ettevõtjat teavitama käesoleva paragrahvi lõikes 6 sätestatust.»;
16) seadust täiendatakse §-ga 121 järgmises sõnastuses:
« § 121. Tööandja ennetustegevus
(3) Töötervishoidu, tööohutust ja -hügieeni käsitlevate meetmete kavandamine ja rakendamine ei tohi tuua töötajatele kaasa rahalisi kulutusi.»;
17) paragrahvi 13 lõike 1 punktid 3–5 muudetakse ja sõnastatakse järgmiselt:
« 3) korraldama töökeskkonna riskianalüüsi, mille käigus selgitatakse välja töökeskkonna ohutegurid, mõõdetakse vajaduse korral nende parameetrid ning hinnatakse riske töötaja tervisele ja ohutusele, arvestades tema ealisi ja soolisi iseärasusi, sealhulgas eririske käesoleva seaduse §-s 10 nimetatud töötajatele ning töökohtade ja töövahendite kasutamisega ja töökorraldusega seotud riske. Riskianalüüsi tulemused vormistatakse kirjalikult ja neid säilitatakse 55 aastat;
5) korraldama uue töökeskkonna riskianalüüsi, kui töötingimused on muutunud, töövahendeid või tehnoloogiat on vahetatud või uuendatud, kui on ilmnenud uued andmed ohuteguri mõju kohta inimese tervisele, kui õnnetuse või ohtliku olukorra tõttu on riskitase esialgse tasemega võrreldes muutunud või kui töötervishoiuarst on tervisekontrolli käigus tuvastanud töötaja tööga seotud haigestumise;»;
18) paragrahvi 13 lõiget 1 täiendatakse punktidega 51 ja 52 järgmises sõnastuses:
« 51) tagama, et ohualal töötab ainult asjakohase erijuhendamise või eriväljaõppe saanud töötaja või tööd tehakse sellise töötaja järelevalve all;
52) teavitama alaealist ja alla 15-aastase alaealise seaduslikku esindajat alaealise tööga seotud riskidest ning tema ohutuse ja tervise kaitseks rakendatud abinõudest;»;
19) paragrahvi 13 lõike 1 punkt 8 muudetakse ja sõnastatakse järgmiselt:
« 8) määrama ettevõttes esmaabi andmiseks töötajad, võttes arvesse ettevõtte suurust ja jagunemist struktuuriüksusteks, ning korraldama neile oma kulul väljaõppe. Ettevõtte mitme territoriaalselt eraldatud struktuuriüksuse või vahetustega töö korral peab igas struktuuriüksuses või vahetuses olema kohal vähemalt üks esmaabiväljaõppe läbinud töötaja;»;
20) paragrahvi 13 lõike 1 punktist 15 ja § 14 lõikest 2 jäetakse välja sõna «olulise»;
21) paragrahvi 13 lõike 1 punktid 17 ja 18 muudetakse ja sõnastatakse järgmiselt:
« 17) teavitama kirjalikult või kirjalikku taasesitamist võimaldavas vormis Tööinspektsiooni kohalikku asutust oma tegevuse alustamisest või tegevusala muutmisest;
18) tegema tööinspektori või Tööinspektsiooni kohaliku asutuse juhataja või tema asetäitja (edaspidi tööinspektor) ettekirjutuse teatavaks töötajale, töökeskkonnavolinikule või töötajate usaldusisikule, töökeskkonnanõukogu liikmetele ja töökeskkonnaspetsialistile;»;
22) paragrahvi 14 lõike 1 punkti 4 täiendatakse pärast sõna «isikukaitsevahendeid» sõnaga «nõuetekohaselt»;
23) paragrahvi 14 lõike 1 punkti 6 täiendatakse pärast sõna «tervisehäirest» sõnadega «ning kõikidest kaitsesüsteemide puudustest»;
24) paragrahvi 14 lõiget 1 täiendatakse punktidega 8 ja 9 järgmises sõnastuses:
« 8) kasutama töövahendeid ja ohtlikke kemikaale nõuetekohaselt;
9) hoiduma omavoliliselt lahti ühendamast, muutmast või eemaldamast töövahenditele või ehitistele paigaldatud ohutusseadiseid ja kasutama neid seadiseid nõuetekohaselt.»;
25) paragrahvi 14 lõike 5 punkt 3 muudetakse ja sõnastatakse järgmiselt:
« 3) tõsise ja vältimatu õnnetusohu korral peatada töö ning lahkuda oma töökohalt või ohualalt;»;
26) paragrahv 15 muudetakse ja sõnastatakse järgmiselt:
« § 15. Õnnetusoht ja õnnetusjuhtum
(8) Tööandja peab registreerima kõik ettevõttes tekkinud olukorrad, mis oleksid võinud lõppeda õnnetusjuhtumiga, ja nendest töötajaid teavitama ning rakendama abinõusid selliste olukordade kordumise vältimiseks.»;
27) paragrahvi 16 lõige 2 muudetakse ja sõnastatakse järgmiselt:
« (2) Tööandja peab töökeskkonnaspetsialisti määrama oma töötajate hulgast. Pädeva töötaja puudumisel peab tööandja kasutama pädevat ettevõttevälist teenuseosutajat.»;
28) paragrahvi 16 täiendatakse lõikega 21 järgmises sõnastuses:
« (21) Töökeskkonnaspetsialistide arv ettevõttes peab olema piisav, et korraldada kaitse- ja ennetusmeetmete rakendamist, võttes arvesse ettevõtte suurust ja ohutegureid, millega töötajad kokku puutuvad.»;
29) paragrahvi 16 lõige 8 muudetakse ja sõnastatakse järgmiselt:
« (8) Tööandja teavitab töökeskkonnaspetsialisti ja käesoleva paragrahvi lõikes 2 nimetatud ettevõttevälist teenuseosutajat teadaolevatest töökeskkonna ohuteguritest, mis mõjutavad või võivad mõjutada töötajate ohutust ja tervist, nende vältimiseks rakendatavatest abinõudest ja käesoleva seaduse § 15 lõikes 2 nimetatud abinõudest, ning tagab neile juurdepääsu käesoleva seaduse § 13 lõike 1 punktides 3 ja 4 nimetatud teabele.»;
30) paragrahvi 17 lõikes 1 asendatakse sõnad «kaks aastat» sõnadega «kuni neli aastat»;
31) paragrahvi 17 lõige 3 muudetakse ja sõnastatakse järgmiselt:
« (3) Ettevõttes, mis koosneb mitmest territoriaalselt eraldatud struktuuriüksusest või kus töötatakse vahetustega ja kus struktuuriüksuses või vahetuses töötab korraga üle kümne töötaja, valivad töötajad igasse struktuuriüksusse või vahetusse ühe töökeskkonnavoliniku.»;
32) paragrahvi 17 lõike 6 punktid 2 ja 3 muudetakse ja sõnastatakse järgmiselt:
« 2) pääseda ettevõttes kõigisse tema ülesannete täitmiseks vajalikesse töökohtadesse, saada tööandjalt oma kohustuste täitmiseks vajalikku teavet käesoleva seaduse § 13 lõike 1 punktides 3 ja 4 ning § 24 lõikes 3 nimetatud andmete ja dokumentide kohta ning teavet tööinspektori ettekirjutusest tööandjale;
3) pöörduda asukohajärgse tööinspektori poole või esitada oma märkused tööinspektorile tema kontrollkäikude ajal;»;
33) paragrahvi 17 lõikes 8 asendatakse sõnad «Eesti Vabariigi töölepingu seaduse §-s 94» sõnadega «Eesti Vabariigi töölepingu seaduses või avaliku teenistuse seaduses»;
34) paragrahvi 18 lõikes 2 asendatakse sõnad «kaks aastat» sõnadega «kuni neli aastat»;
35) paragrahvi 18 lõikest 8 jäetakse välja teine lause;
36) paragrahvi 18 lõige 9 muudetakse ja sõnastatakse järgmiselt:
« (9) Tööandja vabastab töökeskkonnanõukogu liikme põhitööst ajaks, millal ta täidab töökeskkonnanõukogu liikme kohustusi. Nõukogu liikmele säilitatakse selleks ajaks keskmine töötasu. Töötajaid esindaval töökeskkonnanõukogu liikmel on Eesti Vabariigi töölepingu seaduses või avaliku teenistuse seaduses ning kollektiiv- ja töölepingus ettenähtud tagatised. Põhitööst vabastamise tingimused nähakse ette kollektiivlepingus või muus tööandja ja töötajate kirjalikus lepingus. Põhitööst vabastamise aeg ei tohi olla lühem kui üks tund nädalas. Kui töökeskkonnanõukogu liige on ka töökeskkonnavolinik, siis kummakski tööks ettenähtud aeg liidetakse.»;
37) paragrahv 22 muudetakse ja sõnastatakse järgmiselt:
(4) Tööandja teatab raskest või surmaga lõppenud tööõnnetusest viivitamata Tööinspektsiooni kohalikule asutusele ning surmaga lõppenud tööõnnetusest ka politseile.»;
38) paragrahvi 23 lõikeid 6 ja 7 täiendatakse pärast sõna «kirjalikult» sõnadega «või kirjalikku taasesitamist võimaldavas vormis»;
39) paragrahvi 24 täiendatakse lõikega 11 järgmises sõnastuses:
« (11) Kui tööõnnetus toimub füüsilisest isikust ettevõtjaga käesoleva seaduse § 12 lõikes 8 sätestatud olukorras, teeb kõik käesolevas peatükis sätestatud tööõnnetusega seotud toimingud tööandja, kes korraldab töid või kellega füüsilisest isikust ettevõtjal on lepinguline suhe.»;
40) paragrahvi 24 lõige 2 muudetakse ja sõnastatakse järgmiselt:
« (2) Tööandja esitab uurimistulemuste kohta kirjaliku raporti kannatanule või tema huvide kaitsjale ja Tööinspektsiooni kohalikule asutusele. Raportis nimetatakse abinõud, mida tööandja rakendab samalaadse tööõnnetuse ja kutsehaiguse ennetamiseks.»;
41) paragrahvi 24 lõikes 4 asendatakse sõna «raskeid» sõnaga «teisi»;
42) paragrahvi 24 täiendatakse lõikega 41 järgmises sõnastuses:
« (41) Tööinspektoril on õigus nõuda tööandjalt täiendava uurimise läbiviimist ja tööõnnetuse või kutsehaiguse raporti muutmist juhul, kui ta tuvastab, et uurimine ei ole läbi viidud või raport ei ole koostatud nõuetekohaselt.»;
43) paragrahvi 24 lõiget 7 täiendatakse pärast sõna «kutsehaigestumiste» sõnadega «ning tööst põhjustatud haigestumiste»;
44) paragrahvi 24 täiendatakse lõikega 8 järgmises sõnastuses:
« (8) Tööinspektsioon võimaldab Eesti Haigekassale juurdepääsu käesoleva paragrahvi lõikes 7 nimetatud andmekogus registreeritud tööõnnetuste ja kutsehaigestumiste raportitele.»;
45) paragrahvi 25 täiendatakse lõikega 11 järgmises sõnastuses:
« (11) Käesoleva seaduse §-des 19 ja 191 sätestatud nõuete täitmise üle teostab järelevalvet Tervishoiuamet tervishoiuteenuste korraldamise seaduses sätestatud korras.»;
46) paragrahvi 26 lõige 3 muudetakse ja sõnastatakse järgmiselt:
« (3) Tööinspektor on kohustatud:
7) esitama tööülesannete täitmisel töötõendi.»;
47) paragrahvi 26 lõike 4 punkt 4 muudetakse ja sõnastatakse järgmiselt:
« 4) kontrollida käesolevas seaduses ja selle alusel kehtestatud õigusaktides sätestatud nõuetest kinnipidamist»;
48) paragrahvi 26 lõiget 4 täiendatakse punktidega 5–10 järgmises sõnastuses:
« 5) siseneda järelevalve teostamise eesmärgil tööandjaga kooskõlastatult kontrollitavasse töökohta, seejuures vajaduse korral ka ette teatamata;
10) teha ettekirjutus käesoleva seaduse ja selle alusel kehtestatud õigusaktides sätestatud nõuete rikkumise lõpetamiseks, rikkumise tagajärgede kõrvaldamiseks, rikkumisega tekitatud kahju heastamiseks või muude toimingute tegemiseks.»;
49) paragrahvi 261 lõikest 2 jäetakse välja kolmas lause;
50) seadust täiendatakse §-ga 312 järgmises sõnastuses:
« § 312. Kahju hüvitise indekseerimine
Tööst põhjustatud tervisekahjustusega või surma põhjustamisega tekitatud kahju hüvitist, mida Sotsiaalkindlustusamet maksab perioodiliste maksetena Eesti NSV tsiviilkoodeksi § 473 lõike 1 alusel, indekseeritakse iga aasta 1. aprillil riikliku pensionikindlustuse seaduse § 26 lõike 6 alusel kinnitatud indeksiga. Hüvitist ei indekseerita, kui indeksi väärtus on väiksem kui 1,000.»
(2) Käesoleva seaduse § 1 punktid 1, 15 ja 39 jõustuvad 2007. aasta 1. juulil.
(3) Käesoleva seaduse § 1 punkt 50 jõustub üldises korras.